Diari Oficial de la Generalitat Valenciana


Sumari del DOGV 3905, del 27-12-2000 (2000/10038)

ACORD de 22 de desembre de 2000, del Govern Valencià, pel qual es declaren de provisió per personal docent determinats llocs de treball dependents de la Conselleria de Cultura i Educació i s'autoritza la convocatòria de proves específiques per a l'accés a la funció pública docent del personal laboral fix o funcionarial de carrera que els ocupa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3905

Data del DOGV
:   27-12-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/10369


Data del document
:   22-12-2000

Organisme emissor
:   Conselleria de Cultura i Educació

Tipus de document
:   Acord

Descriptors 

:   * funció pública
    * personal docent
    * administració del personal
    * concurs administratiu

ACORD de 22 de desembre de 2000, del Govern Valencià, pel qual es declaren de provisió per personal docent determinats llocs de treball dependents de la Conselleria de Cultura i Educació i s'autoritza la convocatòria de proves específiques per a l'accés a la funció pública docent del personal laboral fix o funcionarial de carrera que els ocupa. [2000/F10544]
  
El Govern Valencià, en la reunió del dia 22 de desembre de 2000, adoptà l'acord següent:
  
El número 3 de la disposició addicional 15 de la Llei 30/1984, de 2 d'agost, de Mesures per a la Reforma de la Funció Pública, en la redacció donada per la Llei 23/1988, de 28 de juny, de modificació de l'anterior, establix que els llocs de treball docents seran ocupats per funcionaris dels cossos i escales docents, d'acord amb el que determinen les relacions de llocs de treball, sense perjudici de les excepcions expressament previstes en l'esmentada disposició.
  
L'article 36.1 de la Llei Orgànica 1/1990, de 3 d'octubre, d'Ordenació General del Sistema Educatiu, preveu que el sistema educatiu disposarà dels recursos necessaris perquè els alumnes amb necessitats educatives especials, temporals o permanents puguen assolir dins el mateix sistema els objectius establits amb caràcter general per a tots els alumnes, i l'article 37.1 establix que per a assolir els fins assenyalats en el punt anterior, el sistema educatiu haurà de disposar de professorat de les especialitat corresponents i de professionals qualificats, i també dels mitjans i materials didàctics necessaris per a la participació dels alumnes en el procés d'aprenentatge.
  
D'altra banda, la disposició transitòria primera del Text Refós de la Llei de la Funció Pública Valenciana, aprovat pel Decret Legislatiu de 24 d'octubre de 1995, del Govern Valencià, establix la possible integració, en el règim funcionarial, del personal laboral que ocupe llocs de treball de naturalesa funcionarial.
  
Per tot això, a proposta del conseller de Cultura i Educació, el Govern Valencià,
  
ACORDA
  
Primer
  
1. Els llocs de treball que s'inclouen en l'annex del present acord i que en l'actualitat estan classificats per a la seua provisió per personal laboral i funcionarial en la relació de llocs de treball de la Conselleria de Cultura i Educació, aprovada per Resolució de 3 d'octubre de 2000, del director general de la Funció Pública, es declara que s'han d'amortitzar.
  
2. Estos llocs de treball quedaran amortitzats en ocasió de vacant.
  
3. A partir de la data del present acord, els llocs de treball d'adjunts de taller d'escoles d'Educació Especial que es creen, inclosos els que substituiran els referits en l'apartat anterior, tindran naturalesa docent i seran proveïts per funcionaris del cos de professors tècnics de Formació Professional.
  
Segon
  
1. El personal laboral fix o funcionarial de carrera de la Generalitat Valenciana que, a més de reunir els requisits específics de titulació previstos en l'article 17 del Reial Decret 850/1993, de 4 de juny, ocupe en la data del present acord algun dels llocs de treball relacionats en l'annex i que hagen adquirit esta relació d'ocupació mitjançant procediment convocat amb anterioritat a l'entrada en vigor de la Llei 5/1994, de 24 d'octubre, de la Generalitat Valenciana, podrà accedir a la condició de funcionaris del cos de professors tècnics de Formació Professional mitjançant proves específiques que s'hi convoquen, prèvia negociació sindical, i que s'ajustaran als principis constitucionals d'igualtat, mèrit i capacitat, i també al de publicitat.
  
2. El personal destinat als llocs relacionats en l'esmentat annex que no accedisca a la condició de funcionari del cos docent indicat, perquè no li siga d'aplicació el que s'ha establit en l'apartat anterior o perquè no supere les proves específiques que s'hi ha previst, conservarà la mateixa naturalesa jurídica de la seua relació d'ocupació, inherent a la condició laboral o funcionarial que posseïsca, sense modificació alguna derivada del present acord, i romandrà en situació de personal a extingir en el lloc que estiga ocupant a l'entrada en vigor d'este acord.
  
Disposició final
  
Es faculta el conseller de Cultura, Educació i Ciència perquè, en l'àmbit de les competències que té atribuïdes, dicte les disposicions necessàries per a l'execució i desenvolupament del present acord. Igualment, és facultat perquè convoque les proves específiques a què el mateix acord fa referència.
  
ANNEX
  
LLOCS DE TREBALL ADJUNTS DE TALLER
  
NÚM LLOC CENTRE LOCALITAT
  
6344 WJX sto. Angel Alacant
  
9039 USY sto. Angel Alacant
  
0142 DNP sto. Angel Alacant
  
6657 MIH sto. Angel Alacant
  
3568 BPM sto. Angel Alacant
  
7063 GJC sto. Angel Alacant
  
2667 IJP gargasindi Calp
  
11874 CEE raquel paya Dènia
  
4663 ASL virgen de la luz Elx
  
3349 FWW virgen de la luz Elx
  
5931 OIL Virgen de la Luz Elx
  
2749 PRI Virgen de la Luz Elx
  
6824 YFQ Virgen de la Luz Elx
  
8441 FTS Miguel Cervantes Elda
  
1977 VAW Miguel Cervantes Elda
  
14207 CEE Sanchis Banis Ibi
  
6867 ZWM Antonio Sequeros Orihuela
  
1477 QGN Antonio Sequeros Orihuela
  
11754 CEE Secanel La Vila-joiosa
  
11635 CEE Hortolans Burriana
  
8457 MKV La Panderola Villarreal
  
3544 HZT Baix Maestrat Vinarós
  
10105 CP Vte. Blasco Ibañez Aldaia
  
10305 CP Fernándo de los Rios Burjassot
  
1146 SVI Carmen Picó Alzira
  
6662 HJX Carmen Picó Alzira
  
967 CEE Virgen Esperanza Cheste
  
9131 CLV Virgen Esperanza Cheste
  
7072 OSY Virgen Esperanza Cheste
  
9313 LHF Virgen Esperanza Cheste
  
8397 UEP Virgen Esperanza Cheste
  
6277 MUZ Virgen Esperanza Cheste
  
14257 CEE Virgen Esperanza Cheste
  
11733 CEE Pla Mezquita Xátiva
  
10980 CP La Coma Paterna
  
5139 REA Ontinyent Ontinyent
  
9400 JIQ San Cristobal Sagunt
  
8868 VFR San Cristobal Sagunt
  
14851 CEE Tec. Educ. Especial Sueca
  
1097 BSF La Encarnación Torrent
  
9842 JPC La Encarnación Torrent
  
5945 WLK Mª. Carbonell Valencia
  
8706 JLO Prof. Sebastián Burgos Valencia
  
12941 CEE Prof. Sebastian Burgos Valencia
  
7351 ACK Ruiz Jiménez Valencia
  
8799 FWP Ruiz Jiménez Valencia
  
10142 CP Juan XXIII Torrent
  
20547 CEE Gandia Gandia
  
20383 CEE Gandia Gandia
  
València, 22 de desembre de 2000
  
El conseller secretari del Govern Valencià,